የቤተ መንግሥቱ የማክሰኞ ምሽት ጥቁር እንግዶች
 ማክሰኞ ምሽት ብሄራዊ ቤተመንግሥቱ የኢፌዴሪ ጠቅላይ ሚኒስትር ዶክተር ዓቢይ አህመድ ጥቁር እንግዶችን አስተናግዷል። ጠቅላይ ሚኒስትሩ በእለቱ ለአንድ ሺህ 450 ወጣት የግንባታ ሠራተኞች የእራት ግብዣ ማድረጋቸውና ከወጣቶቹ ጋር ጥሩ ጊዜ ማሳለፋቸው ታውቋል። የቤተመንግሥቱን የእራት ግብዣ የተካፈሉት ወጣቶቹ የግንባታ ሠራተኞች፣ የብሔራዊ ቤተመንግሥት ፕሮጀክትን በአፋጣኝ ለመጨረስ ረጅም ሰዓታትና ቀን ከሌት ሲታትሩ የከረሙ ናቸው:: ጠቅላይ ሚኒስትር ዓቢይ አህመድ በዚሁ ምሽት ላይ ባደረጉት ንግግርም፣ ወጣቶቹ ስለጠንካራ ሥራቸውና በሥራቸው ላሳዩት ትጋት እና ቁርጠኝነት አመስግነው ለኢትዮጵያ ወጣቶች አርአያ መሆናቸውን ገልፀውላቸዋል::አዲስ ዘመን ነሃሴ 30/2011